
Здравейте.Мед.сестра съм и работя в хирургично отделение.Работодателя ми иска да ме командирова в ковид отделение ,тоест в среда опасна за здравето и живота ми.Има ли право без мое съгласие и ако има ,условията на работа не би ли трябвало да ги съгласува с мен.Тоест работно време,заплащане,допълнителен отпуск,застраховка и прочие.Благодаря предварително.


 

Здравейте.Мед.сестра съм и работя в хирургично отделение.Работодателя ми иска да …
==================================================================================

 

Здравейте, Силвия Шиварова, 


в чл. 118, ал. 1 от Кодекса на труда (КТ) е установена принципна забрана за едностранно изменение на трудовото правоотношение. Същността на този принцип се състои в недопустимостта нито една от страните по правоотношението да изменя по своя воля – едностранно, без съгласието на другата страна, който и да е от елементите на съдържанието на правоотношението. Изключенията, при които едностранното изменение е допустимо, са установени в закона – чл. 120 КТ. Работодателят може, при определени условия едностранно да измени мястото и характера на работата. При производствена необходимост, както и при престой, той може да възлага на работника или служителя без негово съгласие да извършва временно друга работа в същото или в друго предприятие, но в същото населено място или местност за срок до 45 календарни дни през една календарна година, а в случаи на престой – докато той продължава. Другата работа, възложена от работодателя, трябва да съответства на квалификацията и здравословното състояние на работника или служителя.


Поздрави,  

адв. Николина Митова  

тел. 0898 303092


